mk it ru mk hbs_cyr ru ru ru hbs_cyr hbs_cyr ru mk ru mk mk mk mk hbs_cyr mk ru mk mk mk mk mk mk mk mk mk mk mk mk mk mk ru ru mk mk en mk mk mk mk mk mk mk mk mk mk mk mk mk mk en
Искуства од родители - Montessori Macedonia
ПАТУВАЈТЕ СО БОИТЕ 2 - ЛЕТО 2015
Летни работилници 2014 - ПАТУВАЈТЕ СО БОИТЕ
Колку е убава Македонија
Народи во светот 2
Народи во светот 1
Најнапред благодарам за најубавата работа која несебично му ја подаривте на моето дете - стекнување на позитивна слика за себе, учење низ игра и дружење, во околина во која детето се чувствува згрижено, почитувано, сакано.
Посетата во Монтесори Центарот беше прекрасно искуство и јас како мајка сум воодушевена од позитивните промени кај моето дете, кое веќе две години по ред ги посетува  летните работилници, а повремено и тематските саботни работилници.
Пред се, неговата љубопитност за околината е задоволена и стимулирана низ игра и со практични примери
Кај детето се развија логичките вештини и наклонетост кон математиката
Се разви поголема самостојност во извршвањето на секојдневните обврски, но и самодоверба во комуникацијата со другите деца и со возрасните
Детето стекна поголема храброст во совладувањето на физички препреки и координацијата на движењата значително му се подобри, така што тие сега му претставуваат предизвик, а не нешто несовладливо
Детето многу брзо и безболно се адаптираше на училишната средина и без поголем напор ги совладува сите содржини, што сметам дека се должи пред се на искуството од Монтесори центарот.
Б. М. – мајка на 6 годишно дете (2014 година.)
Калина редовно го посетуваше Монтесори Центарот од 3 до 6 годишна возраст. Тоа е едно мало детско царство, полно со љубопитни дечиња, желни да го осознаат светот, а таму е целиот свет собран и чека на нив. Под будните очи на монтесори воспитувачите и нивното ненаметливо водство, гледавме како нашето мало дете постепено се развива и ги шири своите видици, ја насочува и ја користи својата детска љубопитност да научи нешто ново и сето тоа пропратено со среќа и задоволство од постигнатиот успех.
Во групата беа вклучени дечиња на различна возраст и со различни развојни потенцијали, што допринесе кај Калина  да се развие чувството за разбирање толеранција и соработка. Интересно е тоа што Монтесори материјалот е уникатен и е ист за сите возрасти, го користат сите дечиња, а сепак се прилагодува на нивните моментални способности и потреби, а изборот со кој материјал ке работи, го прави самото дете.  Тоа што е различно е  пристапот спрема секое дете, тој  е уникатен, зашто секое дете е индивидуа за себе. Преку играта со материјалите, Калина од најрана возраст имаше можност да ги развива своите сетила, координацијата на движењата, да експериментира и сама да се коригира. Знаењата стекнати преку  овој активен процес на учење се поцврсти и долготрајни. Тие се база на која се темели понатамошниот воспитно-образовен процес.
Покрај индивидуалниот пристап, во Центарот се поветува внимание и на колетивниот момент, се развива чувство за емпатија, почит на другата личност, соработка.
Во Монтесори Центарот постои слобода во движењето и однесувањето, но во дозволени и однапред  договорени граници на однесување. Имено,  постојат правила на однесување кои секое дете ги знае и ги почитува, а со тек на време истите ги прифаќаат и ги применуваат и надвор од Центарот, стануваат дел од нивното секојдневно функционирање.
Слободниот избор на материјал и активности, активниот процес на учење, поттикнувањето и насочувањето од страна на воспитувачите да истражуваат, да соработуваат и да се почитуваат меѓусебно, допринесува децата да станат посамоуверени, самостојни, ентузијасти и да учат со цел самите да се развиваат.
Денес Калина  е ученичка во трето одделение и бенефитот од нашот престој во Монтесори Центарот е повеќе од очигледен. Таа е солиден ученик, добар другар и активно е вклучена во неколку вонучилишни активности, каде исто така доживува успеси.
Не постојат зборови со кои можеме да ја искажеме нашата благодарност. Ви посакуваме да сте успешни како и до сега и уште многу детски љубопитни очиња да ги откријат новите светови со Вас!!!!!
Љ.Д. - мајка на 7 годишно дете (2015 година)
Powered by Create your own unique website with customizable templates. Get Started